CELEX: 
Language: da
Date: 2018-01-25 00:00:00
Title: KOMMISSIONENS DELEGEREDE AFGØRELSE (EU) …/… om det gældende system til vurdering og kontrol af konstansen af forankringsanordninger, som anvendes til bygværk, og som skal hindre og standse fald fra højde, jf. Europa-Parlamentets og Rådets forordning (EU) nr. 305/2011

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               I henhold til artikel 28 i Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  1
                skal der foretages vurdering og kontrol af konstansen af byggevarers ydeevne (AVCP) i forhold til deres væsentlige egenskaber i overensstemmelse med systemerne i bilag V til forordning (EU) nr. 305/2011.
            
            
               I henhold til artikel 28, stk. 2, og artikel 60, litra h), i forordning (EU) nr. 305/2011 tillægges Kommissionen beføjelse til at fastsætte systemerne for vurdering og kontrol af konstansen af byggevarers ydeevne for en given vare, en given familie af varer eller en given væsentlig egenskab under hensyn til overvejelserne i nævnte bestemmelser.
            
            
               Der findes endnu ikke en hensigtsmæssig afgørelse om at etablere AVCP-systemet for forankringsanordninger, der anvendes til bygværker og har til formål at hindre eller standse fald fra højde.
            
            
               I henhold til artikel 28, stk. 2, vælges det AVCP-system, der indebærer færrest omkostninger for fabrikanterne, når der er taget højde for alle relevante overvejelser.
            
            
               I 2010 tog Den Europæiske Unions Domstol
                  2
                stilling til spørgsmålet om, hvorvidt særlige forankringsanordninger er omfattet af Rådets direktiv 89/686/EØF om personlige værnemidler
                  3
                eller Rådet direktiv 89/106/EØF om byggevarer
                  4
               . Domstolen fastslog, at kvalificering som personligt værnemiddel forudsætter, at produktet bæres eller holdes af brugeren i det tidsrum, hvor han er udsat for risiko. Der skal således være tale om et mobilt produkt. Forankringsanordninger, der ved anvendelse fastgøres til et bygværk, er derfor ikke bestemt til at skulle bæres eller holdes af brugeren i den forstand, hvori dette udtryk er anvendt i Rådets direktiv 89/686/EØF
                  5
               . På den anden side fandt Domstolen, at to betingelser skal være opfyldt, for at Rådets direktiv 89/106/EØF finder anvendelse på et specifikt produkt, idet den ene vedrører produktets art og den anden dets funktion
                  6
               . Forankringsanordninger, der fastgøres på en sådan måde, at de indgår som en del af bygværket (produktets art) og har til formål at garantere sikkerheden ved anvendelsen eller bygværkets funktion og skal hindre fald fra højde (produktets funktion), er derfor omfattet af Rådets direktiv 89/106/EØF
                  7
               . Denne konklusion gælder også under forordning (EU) nr. 305/2011, med hvilken definitionen af byggevarer
                  8
                ikke ændredes væsentligt.
            
            
               Forankringsanordninger af typen A, C eller D i standard EN 795:2012 skal fastgøres permanent til strukturen og er derfor, i overensstemmelse med denne retspraksis, ikke personlige værnemidler, som bekræftet ved Kommissionens gennemførelsesafgørelse (EU) 2015/2181
                  9
               . Hvis forankringsanordningerne skal fastgøres på en sådan måde, at de er en del af bygværket og har til formål at garantere sikkerheden ved anvendelsen eller bygværkets funktion og skal hindre eller standse fald fra højde, anses de for byggevarer og er således omfattet af forordning (EU) nr. 305/2011.
            
            
               Fra den 21. april 2018 vil forankringsanordninger, som skal hindre fald fra højde, og som falder inden for anvendelsesområdet for forordning (EU) 2016/425
                  10
               , henhøre under risikokategori III, jf. bilag I til nævnte forordning, da det drejer sig om produkter til beskyttelse af brugerne mod risici, som kan have meget alvorlige konsekvenser såsom død eller uoprettelige sundhedsskader i forbindelse med fald fra højde. Derfor vil sådanne forankringsanordninger være underlagt EU-typeafprøvning (modul B i afgørelse 768/2008/EF
                  11
               ), jf. bilag V til forordning (EU) 2016/425, og enten typeoverensstemmelse på grundlag af intern produktionskontrol plus overvåget produktkontrol med vekslende mellemrum (modul C2 i afgørelse 768/2008/EF), jf. bilag VII til samme forordning, eller typeoverensstemmelse på grundlag af kvalitetssikring af fremstillingsprocessen (modul D i afgørelse 768/2008/EF), jf. bilag VIII til samme forordning.
            
            
               Indtil den 20. april 2018 er forankringsanordninger, som skal forhindre fald fra højde, og som falder inden for anvendelsesområdet for Rådets direktiv 89/686/EØF, underlagt EU-typeafprøvning, jf. artikel 10 i samme direktiv, og produktionen heraf er enten underlagt EF-kvalitetsgarantisystem for det endelige produkt (artikel 11A) i samme direktiv) eller EF-kvalitetssikringssystemet med kontrol (artikel 11B i samme direktiv).
            
            
               Under hensyntagen til anvendelsen af forankringsanordninger og risici for mulig død eller uoprettelig skade på helbredet, som de skal beskytte brugerne mod, er det ønskeligt, at der for forankringsanordninger, som er byggevarer, anvendes et AVCP-system, der er sammenligneligt med overensstemmelsesvurderingsprocedurerne for forankringsanordninger, som er personlige værnemidler. Dette kræver et AVCP-system, der omfatter løbende overvågning, vurdering og evaluering af produktionskontrolordningen på fabrikken og kontrolafprøvning af stikprøver udtaget af det notificerede produktcertificeringsorgan på fabrikantens fremstillingssted eller opbevaringsfaciliteter.
            
            
               På baggrund af disse overvejelser har Kommissionen valgt systemet 1+, jf. bilag V til forordning (EU) nr. 305/2011, for byggevarer, der falder under dette udkast til delegeret afgørelse. 
            
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til afgørelse blev drøftet ved mødet i den rådgivende gruppe for bygge- og anlægsvirksomhed
                  12
                den 9. december 2016 og blev også sendt til skriftlig høring hos eksperter mellem den 25. november 2016 og 16. januar 2017. Inden da havde alle medlemsstater haft mulighed for at udpege deltagende eksperter. Ud over disse eksperter blev også andre eksterne interessenter hørt. De dokumenter, som blev drøftet i den rådgivende gruppe og var relevante for den skriftlige høring, blev sendt samtidig til Europa-Parlamentet og Rådet som fastsat i den fælles forståelse om delegerede retsakter. De bemærkninger, der blev fremsat i disse sammenhænge, blev taget i betragtning ved udarbejdelsen af det endelige udkast til denne retsakt med henblik på høringen af andre tjenestegrene.
            
            
               Udkastet blev offentliggjort med henblik på offentlig feedback på portalen for bedre regulering fra den 12. juli til den 9. august 2017. Der kom feedback fra to interessenter. Bemærkningerne fra den ene interessent var for det foreslåede AVCP-system og anbefalede samtidig at skifte til system 2+. Da disse forslag var modstridende, kunne begge ikke tages i betragtning. Den anden interessent henviste hovedsagligt til de seneste drøftelser i CENs tekniske udvalg, som udvikler den relevante standard, og til AVCP-system 3 og AVCP-system 2+, der tidligere er valgt for andre lignende produkter, samt til mangel på dokumenteret erfaring med hensyn til ulykker, omkostninger til SMV'er, manglende teknisk udvikling, der gør det nødvendigt at ændre AVCP-systemet, og til det faktum, at der i system 2+ er taget højde for faktorerne til begrundelse for valget af AVCP-system (jf. betragtning 2). Da der i disse bemærkninger blev givet udtryk for modstridende præferencer for et AVCP-system, der ikke er højere end system 3, samt for system 2+, og der desuden ikke blev taget hensyn til det faktum, at system 2+ ikke omfatter kontrolafprøvning af stikprøver og ikke omfatter overensstemmelsesvurderingsprocedurer for forankringsanordninger, som er personlige værnemidler, blev de ikke taget i betragtning. Som følge heraf er forordningen ikke blevet ændret på baggrund af den afgivne feedback. 
            
            
            
               3.JURIDISKE ASPEKTER AF DEN DELEGEREDE RETSAKT
            
            
               I henhold til artikel 28, stk. 2, og artikel 60, litra h), i forordning (EU) nr. 305/2011 skal systemer til vurdering og kontrol af konstansen af byggevarers ydeevne, jf. bilag V til forordningen, fastsættes af Kommissionen gennem delegerede retsakter, der er gældende for en given vare, en given familie af varer eller en given væsentlig egenskab under hensyn til overvejelserne i nævnte bestemmelser.
            
         
         
            
               Når Kommissionen fastsætter AVCP-systemerne, skal den i henhold til artikel 28, stk. 2, i forordning (EU) nr. 305/2011 tage hensyn til virkningerne for menneskers sikkerhed og sundhed og vælge de systemer med færrest omkostninger, der er forenelige med opfyldelsen af alle grundlæggende krav til bygværket. I henhold til artikel 60, litra h), i forordning (EU) nr. 305/2011 skal dette gøres i overensstemmelse med varens virkning på denne opfyldelse i løbet af dens forventede levetid.
            
            
               Udkastet til afgørelse er i overensstemmelse med proportionalitetsprincippet, da anvendelse af et AVCP-system, der er sammenligneligt med overensstemmelsesvurderingsprocedurerne for forankringsanordninger, som er personlige værnemidler, bidrager til sammenhængen mellem de forskellige retlige rammer, der gælder for sammenlignelige produkter, samt for robustheden af og tilliden til det ved forordning (EU) nr. 305/2011 indførte system.
            
            
               Af disse grunde forventes udkastet til afgørelse at tjene hele byggesektorens interesser.
            
            
               KOMMISSIONENS DELEGEREDE AFGØRELSE (EU) …/…
            
            
               af 25.1.2018
            
            
               om det gældende system til vurdering og kontrol af konstansen af forankringsanordninger, som anvendes til bygværk, og som skal hindre og standse fald fra højde, jf. Europa-Parlamentets og Rådets forordning (EU) nr. 305/2011
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF
                  13
               , særlig artikel 28 og 60, litra h), og
            
            
               ud fra følgende betragtninger:
            
            
               (1)Der findes ikke en passende afgørelse til vurdering og kontrol af ydeevnens konstans for forankringsanordninger, som anvendes til bygværk, og som skal hindre eller standse fald fra højde ("forankringsanordninger"). Det er derfor nødvendigt at fastsætte, hvilket system for vurdering og kontrol af ydeevnens konstans der skal gælde for forankringsanordninger. 
            
            
               (1)Under hensyntagen til det faktum, at forankringsanordninger skal hindre eller standse fald fra højde, er det hensigtsmæssigt at vælge et system for vurdering og kontrol af ydeevnens konstans, der omfatter løbende overvågning, vurdering og evaluering af produktionskontrolordningen på fabrikken og kontrolafprøvning af stikprøver udtaget af notificerede produktcertificeringsorgan på fremstillingsstedet eller på fabrikantens opbevaringsfaciliteter —
            
            
               VEDTAGET DENNE AFGØRELSE: 
            
            
               Artikel 1
            
            
               Denne afgørelse gælder forankringsanordninger til bygværk, som skal hindre eller standse fald fra højde.
            
            
               Artikel 2
            
            
               De i artikel 1 omhandlede forankringsanordninger vurderes og kontrolleres med hensyn til ydeevnens konstans i forhold til deres væsentlige egenskaber i overensstemmelse med systemerne i bilaget.
            
            
               Artikel 3
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
         
         
            
               Udfærdiget i Bruxelles, den 25.1.2018[…].
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 88 af 4.4.2011, s. 5.
               
               
                  
                     (2)
                  
                        Sag C-185/08, Domstolens dom af 21. oktober 2010, Latchways, ECR 2010 I-09983.
               
               
                  
                     (3)
                  
                        Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler (EFT L 399 af 30.12.1989, s. 18).
               
               
                  
                     (4)
                  
                        Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (EFT L 40 af 11.2.1989, s. 12).
               
               
                  
                     (5)
                  
                        Sag C-185/08, præmis 42.
               
               
                  
                     (6)
                  
                        Ibid., præmis 50.
               
               
                  
                     (7)
                  
                        Ibid., præmis 53, 55 og 56.
               
               
                  
                     (8)
                  
                        Jf. artikel 1, stk. 2, i Rådets direktiv 89/106/EØF og artikel 2, stk. 1, i forordning (EU) nr. 305/2011.
               
               
                  
                     (9)
                  
                        Kommissionens gennemførelsesafgørelse (EU) 2015/2181 af 24. november 2015 om offentliggørelse, med forbehold, i Den Europæiske Unions Tidende af referencen for standard EN 795:2012 om "Personligt faldsikringsudstyr — Forankringsanordninger" i henhold til Europa-Parlamentets og Rådets forordning (EU) nr. 1025/2012 (EUT L 309 af 26.11.2015, s. 10)
               
               
                  
                     (10)
                  
                        Europa-Parlamentets og Rådets forordning (EU) 2016/425 af 9. marts 2016 om personlige værnemidler og om ophævelse af Rådets direktiv 89/686/EØF (EUT L 81 af 31.3.2016, s. 51)
               
               
                  
                     (11)
                  
                        Europa-Parlamentets og Rådets afgørelse 768/2008/EF af 9. juli 2008 om fælles rammer for markedsføring af produkter og om ophævelse af Rådets afgørelse 93/465/EØF (EUT L 2018 af 13.8.2008, s. 82).
               
               
                  
                     (12)
                  
                        Kode E01329 i Kommissionens register over ekspertgrupper og lignende enheder.
               
               
                  
                     (13)
                  
                        EUT L 88 af 4.4.2011, s. 5.
               
            
      
    ---documentbreak--- 
      
         
         
            
               BILAG
            
            
               SYSTEMER TIL VURDERING OG KONTROL AF YDEEVNENS KONSTANS
            
            
            
                     
                        Produkter og påtænkt anvendelse
                     
                  
                  
                     
                        Væsentlige egenskaber
                     
                  
                  
                     
                        Nuværende system 
                     
                  
               
                     
                        Forankringsanordninger, som anvendes i bygværker, og som har til formål at hindre og standse fald fra højder
                     
                  
                  
                     
                        For alle væsentlige egenskaber
                     
                  
                  
                     
                        1+